open-index/open-wikipedia-markdown huggingface dataset:
אדמון אווראר

**אדמון לואי אווראר** (בצרפתית: **Edmond Louis Evrard**; 13 במרץ 1890, איסברג  שבצפון צרפת – 22 במרץ 1981, פה-דה-קאלה) היה פסטור בפטיסטי וחסיד אומות העולם מצרפת.

## קורות חיים
אווראר נולד להורים ממוצא בלגי. משנת 1925 היה כומר בפטיסטי בניס.

### פעילות להצלת יהודים במהלך מלחמת העולם השנייה
מראשית הכיבוש הגרמני של צרפת במאי 1940 נשא אברה דברים בדרשות יום א' נגד רדיפת היהודים, בין אם על ידי משטר וישי בדרום צרפת, בין אם על ידי הגרמנים ששלטו בצפון צרפת ובמערבה. הוא האיץ בבני קהילתו לסייע ליהודים ועבד בצמוד לקבוצות מחתרת והתנגדות יהודיות. 

בראשית תקופת הכיבוש הנאצי של צרפת הייתה ניס תחת שלטון איטלקי ולכן, על אף החוקים האנטישמיים, זכו יהודיה  ליחס יותר טוב. עם זאת, בספטמבר 1943, עם כניעת איטליה לבעלות הברית, נחשפו גם עשרות אלפי היהודים שהיו בניס – יהודים צרפתיים וזרים כאחד – לסכנת רדיפה וגירוש על ידי הגרמנים והצרפתים משתפי הפעולה עמם. בסוף 1943, עם החמרת מצב היהודים, נהג אווראר לתת מחסה בביתו ליהודים נרדפים לתקופות קצרות, עד שהתאפשר להם לעבור למקומות מסתור קבועים. בעזרת פעילי מחתרת יהודיים סיפק אברה ליהודים רבים מסמכי זהות מזויפים. 

קודם לכן, באוגוסט 1943, עבר אווראר לכפר לה שמבון-סור-ליניון ושהה שם מספר ימים. שם נודע לו על יהודים נרדפים שהוסתרו על ידי תושבי הכפר. עם שובו לניס שאב אווראר השראה מעצם מעשי ההסתרה ומדרכי הפעולה של תושבי לה שמבון-סור-ליניון ויצר קשר עם פעילי מחתרת מקומיים שסייעו ליהודים נרדפים בניס. 

אווראר, אשתו אידה ובניו לואי ודניאל, שהיו בשנות העשרה לחייהם, העבירו יהודים בחשאי מעירם ניס לכפר לה שמבון-סור-ליניון ומשם סייעו בהעברתם אל מעבר לגבול שווייץ. אווראר ושני ילדיו היו יועצים בצבא הישע בכפר לה שמבון-סור-ליניון, ובחסות זו ליוו את היהודים – שהיו לבושים כחברים בתנועת הצופים השווייצרית – אל הגבול. 

יחד עם אשתו ובניו, סייע אווראר ליהודים מסתתרים בניס. הם יצרו קשר בינם לבין אנשים שנאותו להסתירם, סיפקו להם כרטיסי מזון וסייעו להם להימלט מהעיר לאזורים בטוחים יותר, במקרה הצורך.  במרץ 1944 אף חגג אווראר עם מספר יהודים את חג הפורים בכנסייה בעיר ואפשר להם להשתמש בכנסייה לשם הקראתה של מגילת אסתר. בעוד החוגגים היהודים התפללו בכנסייה, שמרו בניו של אווראר ברחוב, מחוץ לכנסייה. גם בחג הפסח סייע אווראר ליהודים – הוא חילק להם מצות כדי לסייע להם לחגוג את החג.

בשני מקרים לפחות הגיע אווראר למטה הגסטפו בניס כדי לפעול לשחרורן של שתי יהודיות שנכלאו, והצליח לעשות זאת לפני שאלה גורשו למחנות ריכוז. 

אחיו של אדמון אווראר, פייר, סייע אף הוא ליהודים בעירו, קאור.

## לאחר המלחמה
לאחר המלחמה המשיך אווראר בפעילותו למען נזקקים, בעיקר ילדים, ופעל להקמת מוסדות סיוע לילדים.

## הנצחה והכרה
ב-1994 הכיר יד ושם בכומר אדמון אווראר, באשתו אידה ובבניו לואי ודניאל בתור חסידי אומות העולם.

## קישורים חיצוניים
* 

## הערות שוליים

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:צרפתים במלחמת העולם השנייה
קטגוריה:ואלונים
קטגוריה:חברי הרזיסטאנס
קטגוריה:כמרים פרוטסטנטים צרפתים
קטגוריה:כמרים בפטיסטים 
קטגוריה:צרפתים שנולדו ב-1890
קטגוריה:צרפתים שנפטרו ב-1981
היינץ לינדנר

**היינץ לינדנר** (בגרמנית: **Heinz Lindner**, נולד ב-17 ביולי 1990) הוא כדורגלן אוסטרי המשחק בעמדת השוער בקבוצת יאנג בויז מליגת העל השווייצרית ובנבחרת אוסטריה.

## קריירת מועדונים

לינדנר החל את הקריירה המקצוענית שלו בקבוצת המילואים של אוסטריה וינה, בה ערך 32 הופעות. בשנת 2010 קודם לסגל הקבוצה הבכירה וצבר בשורותיה 187 הופעות. בינואר 2015 היה לינדנר על סף מעבר לקבוצת הלה ליגה הספרדית קורדובה, אך העסקה לא יצאה לפועל בסופו של דבר. במקום זאת חתם בקבוצת איינטרכט פרנקפורט הגרמנית, שם שימש שוער משנה ללוקאס הרדצקי.

ב-13 ביוני 2017 חתם בגראסהופרס מליגת העל השווייצרית.

ב-16 בינואר 2024 הושאל לרויאל אוניון סן-ז'ילואז.

## קריירה בינלאומית

לינדנר ערך את הופעת הבכורה שלו באוסטריה ב-1 ביוני 2012, במשחק הניצחון 2–3 מול אוקראינה במסגרת משחק ידידות. הוא נכלל בסגל הנבחרת האוסטרית לקראת טורניר הגמר של יורו 2016 בצרפת.

## קישורים חיצוניים

קטגוריה:כדורגלנים אוסטרים
קטגוריה:שוערי כדורגל אוסטרים
קטגוריה:לינץ: כדורגלנים
קטגוריה:כדורגלני אוסטריה וינה
קטגוריה:כדורגלני איינטרכט פרנקפורט
קטגוריה:כדורגלני גראסהופרס ציריך
קטגוריה:כדורגלני פ.צ. סיון
קטגוריה:כדורגלני פ.צ. בזל
קטגוריה:כדורגלני רויאל אוניון סן-ז'ילואז
קטגוריה:כדורגלני יאנג בויז ברן
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:כדורגלני יורו 2024
קטגוריה:ספורטאים אוסטרים בגרמניה
קטגוריה:ספורטאים זרים בשווייץ
קטגוריה:ספורטאים זרים בבלגיה
קטגוריה:אוסטרים שנולדו ב-1990
מרקוס זוטנר

**מרקוס זוטנר** (בגרמנית: **Markus Suttner**, נולד ב-16 באפריל 1987) הוא כדורגלן עבר אוסטרי בינלאומי, ששיחק כמגן.

## קריירת מועדונים
זוטנר התקדם דרך מחלקות הנוער השונות של קבוצת אוסטריה וינה, עד אשר ערך את הופעת הבכורה שלו בסגל הבכיר של המועדון ב-1 ביולי 2007. אחרי 8 שנים במועדון נעוריו, זוטנר חתם ב-2015 בקבוצת הבונדסליגה הגרמנית אינגולשטאדט 04. ב-13 ביולי 2017 חתם בברייטון אנד הוב אלביון מהפרמייר ליג.

בינואר 2019 הושאל זוטנר לפורטונה דיסלדורף עד לתום עונת 2018/19.

## קריירה בינלאומית
ב-1 ביוני 2012 ערך זוטנר את הופעת הבכורה שלו עבור נבחרת אוסטריה, במהלך משחק ידידות מול אוקראינה, שבו ניצחה נבחרתו בתוצאה 2–3. הוא נכלל בסגל הנבחרת האוסטרית לטורניר הגמר של יורו 2016 בצרפת. בשנת 2017 פרש מהנבחרת לאחר 20 הופעות.

## קישורים חיצוניים

קטגוריה:מגני כדורגל אוסטרים
קטגוריה:כדורגלני אינגולשטאדט 04
קטגוריה:כדורגלני ברייטון אנד הוב אלביון
קטגוריה:כדורגלני פורטונה דיסלדורף
קטגוריה:כדורגלני אוסטריה וינה
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני יורו 2016
קטגוריה:אוסטרים שנולדו ב-1987
קידוח קולה

ממוזער|300px|מקום הקידוח ב-2007
**קידוח קולה** הוא פרויקט קידוח מדעי בחצי האי קולה בצפון רוסיה, שמטרתו לקדוח עמוק ככל האפשר ו"לפרוץ" את קרום כדור הארץ.
## היסטוריה
הקידוח החל ב-14 במאי 1970 באמצעות ציוד קידוח מהסדרות Uralmash-4E ו-Uralmash-15000. 

בשנת 1979 הוצב שיא לקידוח העמוק ביותר מעשה ידי אדם. 

מספר קידוחים מסתעפים מפיר מרכזי אחד, כשהעמוק מביניהם הגיע במונחים של עומק אנכי אמיתי , לעומק של 12,262 מטר בשנת 1989, ונכון ל-2025, זו עדיין הנקודה העמוקה ביותר עלי אדמות אליה הגיע ציוד מכני מעשה ידי אדם.

במשך שני עשורים היה זה גם הקידוח העמוק בעולם במונחים של עומק נמדד , עד שבשנת 2008 עקפה אותו באר הנפט אל שאהין  בקטר, לה עומק נמדד של 12,289 מטר.

הקידוח הופסק כאשר התברר שבעומק הזה חום קרום כדור הארץ ממיס את ציוד הקידוח. בהינתן מציאות זו החליטו שלטונות ברית המועצות להפסיק את הפרויקט. בימינו ממתינה רוסיה להתפתחויות מדעיות חדשות שיאפשרו להמשיך בקידוח.

## ראו גם
* קידוח קולה (סרט) – סרט על קבוצת אנשים שיורדת אל קידוח קולה
* קרחון דנמן – קרחון בארץ המלכה מרי, אנטארקטיקה, המכסה את הנקודה הנמוכה ביותר ביבשה
* ווסטוק (אגם) – האגם התת-קרחוני הידוע הגדול ביותר באנטארקטיקה
* תחום אי-רציפות מוהורוביצ'יץ' – הגבול בין קרום כדור הארץ למעטפת
* התצפית העמוקה של שבר סן אנדראס – קידוח עמוק שחוצה את שבר סן אנדריאס

## קישורים חיצוניים

*The deepest hole we have ever dug - מאתר ה-BBC

## הערות שוליים

קטגוריה:רוסיה: מדע וטכנולוגיה
קטגוריה:גאולוגיה
קטגוריה:גאופיזיקה
קטגוריה:מבנה כדור הארץ
קטגוריה:מבנים תת-קרקעיים
קטגוריה:קידוח
אוסנת מארק

**אוסנת הילה מארק** (נולדה ב-22 בספטמבר 1967, י"ז באלול ה'תשכ"ז) היא פוליטיקאית ועורכת דין ישראלית שכיהנה כחברת הכנסת מטעם הליכוד.

## ביוגרפיה
אוסנת הילה מארק נולדה בבאר שבע, לרינה ויעקב אדרי, שעלו ממרוקו. גדלה באופקים. היא בוגרת אולפנת בני עקיבא אבן שמואל. שירתה בשירות לאומי בקהילה באופקים.

בעלת תואר במשפטים מהמרכז האקדמי למשפט ולעסקים, ותעודה במנהל עסקים, בניהול משאבי אנוש, בשיווק, בפרסום ובפיתוח מנהלים מאוניברסיטת בר-אילן. למארק משרד עריכת דין בירושלים, המתמחה במשפט אזרחי, ובפרט בדיני משפחה ובגישור במשפחה.

נבחרה למרכז הליכוד, למזכירות הליכוד לראשות סיעת הליכוד בנעמת וכן לראשות הוועדה לקידום נשות העסקים בלשכת המסחר ירושלים. בבחירות לכנסת השבע עשרה הוצבה לראשונה ברשימת הליכוד לכנסת, במקום ה-57. בבחירות לכנסת השמונה עשרה דורגה במקום ה-40 ברשימה, כמקום המשוריין לנשים. בבחירות לכנסת העשרים דורגה במקום ה-34 ברשימת הליכוד במשבצת "נשים חדשות". הליכוד קיבל שלושים מנדטים והיא לא נבחרה לכנסת. ב-18 בנובמבר 2018, בעקבות בחירתו של ז'קי לוי לראשות עיריית בית שאן, נכנסה מארק לכהונתה כחברת כנסת בכנסת העשרים. שבועות ספורים לאחר שנכנסה לכנסת, החלה פגרת הבחירות, לאחר שהבחירות לכנסת העשרים ואחת הוקדמו. גם בבחירות אלה שוריינה במשבצת "נשים חדשות" ברשימת הליכוד, ודורגה במקום ה-35. הליכוד קיבל 35 מנדטים בבחירות ומארק המשיכה את כהונתה כחברת הכנסת.

בבחירות לכנסת העשרים ושתיים ובבחירות לכנסת העשרים ושלוש הוצבה מארק במקום ה-38 ברשימת הליכוד ובראש מטה הנשים של המפלגה. הליכוד קיבל בבחירות 32 ו-36 מנדטים בהתאמה, ומארק לא נבחרה לכנסת. ב-5 ביולי נכנסה לכנסת במקום גלעד ארדן, שמונה לשגריר. בעת כהונתה בכנסת ה-23 הייתה מארק חברה במספר ועדות, בהן הוועדה לבחירת שופטים.

בבחירות לכנסת העשרים וארבע הוצבה במקום ה-34 ברשימת הליכוד. לקראת הבחירות לכנסת העשרים וחמש התמודדה בפריימריז בליכוד ושובצה במקום ה-59 ברשימה.

מארק הגישה שלל תביעות דיבה נגד מבקריה, ובחלק מהן זכתה בפיצוי.

בינואר 2023 פורסם כי שר החדשנות, המדע והטכנולוגיה אופיר אקוניס, החליט למנות את מארק כמנכ"לית משרדו, פרסום שגרר ביקורת ציבורית על כך שלמארק אין כל נגיעה לתחום העיסוק של המשרד. מאוחר יותר פורסם כי מארק ויתרה על התפקיד. תהליך מינויה לתפקיד הממונה על הרשות לסחר הוגן והגנת הצרכן הוקפא, בעקבות חשדות להתנהלות בלתי תקינה במסגרת הליכי אישורה לתפקיד.

## חיים אישיים
מארק תושבת מעלה אדומים מאז 1988. היא נשואה לשמעון ואם לשלושה.

## קישורים חיצוניים

* 
* כרטיס ביקור דיגיטלי כעו"ד
* 
* 

## הערות שוליים

קטגוריה:חברות הכנסת מטעם הליכוד
קטגוריה:חברי הכנסת מטעם הליכוד
קטגוריה:חברות הכנסת העשרים
קטגוריה:חברי הכנסת העשרים
קטגוריה:עורכות דין ישראליות
קטגוריה:עורכי דין ישראלים
קטגוריה:חברות הכנסת העשרים ואחת
קטגוריה:חברי הכנסת העשרים ואחת
קטגוריה:חברות הכנסת העשרים ושלוש
קטגוריה:חברי הכנסת העשרים ושלוש
קטגוריה:אופקים: חברי הכנסת
קטגוריה:מעלה אדומים: חברי הכנסת
קטגוריה:בוגרות אולפנות בני עקיבא
קטגוריה:בוגרות שירות לאומי
קטגוריה:בוגרות המרכז האקדמי למשפט ולעסקים
קטגוריה:בוגרי המרכז האקדמי למשפט ולעסקים
קטגוריה:נציגי הכנסת בוועדה לבחירת שופטים
קטגוריה:חברות כנסת מתנחלות
קטגוריה:חברי כנסת מתנחלים
קטגוריה:ישראליות שנולדו ב-1967
קטגוריה:ישראלים שנולדו ב-1967
יאקוב יאנצ'ר

**יאקוב יאנצ'ר** (בגרמנית: **Jakob Jantscher**, נולד ב-8 בינואר 1989 בגראץ שבאוסטריה) הוא כדורגלן עבר אוסטרי ששיחק כחלוץ.
## קריירת מועדונים

יאנצ'ר החל את הקריירה המקצוענית שלו בקבוצות הילדים של מועדוני *SC אונטרפרמשטאטן* ו*LUV גראץ* מליגת הכדורגל של שטיריה. ב-2003, בגיל 14, עבר לקבוצת הנוער של שטורם גראץ. ב-20 באוקטובר 2007, יאנצ'ר ערך את הופעת הבכורה שלו בהרכב הראשון ככדורגלן מקצועני, לאחר שנכנס במקומו של תומאס קראמר, במשחק מול רד בול זלצבורג. את שערו הראשון ככדורגלן, כבש ב-24 בנובמבר 2007, במשחק מול ריינדורף אלטאך לאחר שלוש עונות בגראץ, חתם ב-3 ביוני 2010, בקבוצת רד בול זלצבורג, על חוזה לארבע שנים. ב-6 בספטמבר 2012, יאנצ'ר הושאל למועדון הרוסי דינמו מוסקבה למשך עונה. בסיום העונה, דינמו לא מימשה את אפשרות רכישתו, ובכך התאפשר מעברו של יאנצ'ר ב-1 בספטמבר 2013 למועדון ההולנדי ניימכן. אחרי עונה אחת בהולנד, בה ירד עם קבוצתו לליגת המשנה ההולנדית, יאנצ'ר חתם ב-24 ביוני 2014, על חוזה במועדון השווייצרי לוצרן.

ב-31 באוגוסט 2016 חתם לארבע שנים בריזספור מליגת העל הטורקית.

## קריירה בינלאומית

יאנצ'ר צבר מספר הופעות בנבחרות אוסטריה הצעירות, עד אשר ערך את הופעת הבכורה שלו עבור נבחרת אוסטריה ב-6 ביוני 2009, במשחק מוקדמות מונדיאל 2010 מול סרביה. את שערו הראשון עבור מולדתו, הבקיע ב-18 בנובמבר 2009, במשחק ידידות מול ספרד, כאשר נבחרתו הובסה בתוצאה 1–5.

## תארים
### [[הבונדסליגה האוסטרית]]
* רד בול זלצבורג: 2012

### [[הגביע האוסטרי]]
* שטורם גראץ: 2010, 2018
* רד בול זלצבורג: 2012

### תארים אישיים
* מלך השערים של הבונדסליגה האוסטרית: 2011/12

## קישורים חיצוניים
* 

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני שטורם גראץ
קטגוריה:כדורגלני רד בול זלצבורג
קטגוריה:כדורגלני דינמו מוסקבה
קטגוריה:כדורגלני ניימכן
קטגוריה:כדורגלני לוצרן
קטגוריה:כדורגלני ריזספור
קטגוריה:גראץ: כדורגלנים
קטגוריה:כדורגלני יורו 2016
קטגוריה:אוסטרים שנולדו ב-1989
מבצע קניון אל דוראדו

**מבצע קניון אל דוראדו** (באנגלית: **Operation El Dorado Canyon**) היה מבצע תקיפה אווירית אמריקאי בלוב שהתבצעה ב-15 באפריל 1986 על ידי מטוסי חיל האוויר האמריקאי, הצי והנחתים בתגובה לפיגוע במועדון לה בל בברלין, בו נהרגו שלושה, בהם שני חיילים אמריקאים, ונפצעו 230 אנשים.

## רקע למבצע
המתיחות בין לוב לארצות הברית קדמה לפיגוע והחריפה על רקע המחלוקת סביב מפרץ סידרה שבים התיכון. ארצות הברית טענה כי זכותה לקיים תמרונים במים בינלאומיים הסמוכים לחופי לוב, בעוד שמועמר קדאפי התעקש כי מדובר באזור הנתון לריבונות לובית. קדאפי אף הציב "קו מוות" והתריע כי כל חדירה לשטח זה תיתקל בתגובה צבאית חריפה.

בתחילת 1986 שלחו ארצות הברית שלוש נושאות מטוסים אל מפרץ סידרה במטרה להדגיש את מחויבותה לעקרון חופש השיט במים הבין־לאומיים. ההסלמה התרחשה ב־24 במרץ אותה שנה, כאשר סוללות נ"מ לוביות שיגרו טילים לעבר מטוס אמריקאי, אולם החטיאו אותו. בתגובה תקפו הכוחות האמריקאיים מטרות חוף והשמידו סוללות נ"מ ומכ"ם, וכן הטביעו שתי ספינות קרב לוביות. בעימות נהרגו 35 חיילים לובים.

המבצע הוכן מבעוד מועד בהוראת הנשיא רונלד רייגן בשל התקריות הבינלאומיות במפרץ סידרה, כיבוש צ'אד, והצהרותיו החוזרות והנשנות של מועמר קדאפי על תמיכה בארגוני טרור אירופאיים. מפקד פיקוד אירופה של ארצות הברית, הגנרל ברנרד רוג'רס מינה את מפקד הצי השישי, אדמירל פרנק קלסו, למפקד המבצע.

## מהלך המבצע
ב-15 באפריל, בשעה 2:00 לפנות בוקר, תקפו מטוסי קרב ותקיפה שהמריאו מנושאות המטוסים בים התיכון ומבסיסים בבריטניה ארבעה יעדים בטריפולי ובנגאזי אשר שימשו ארגוני טרור שפעלו בחסות לוב. כמו כן, הותקף בסיס חיל האוויר הלובי שבו חנו מטוסי קרב מסוג מיג וסוללות נ"מ. בסך הכול, נהרגו מהתקיפות האוויריות כ-60 בני-אדם, מהם חיילים ואזרחים. אש נ"מ לובית הפילה מטוס F-111 אמריקני, שטייסו ונווטו נהרגו.

בתגובה לתקיפה שיגרה לוב שני טילי סקאד אל הבסיס האמריקני באי למפדוזה אשר נפלו בים הפתוח.

## תגובות למבצע
בנאום לאומה, הדגיש נשיא ארצות הברית רונלד רייגן כי הפעולה נעשתה במסגרת הזכות להגנה עצמית המעוגנת בסעיף 51 לאמנת האו"ם. "כאשר אזרחינו מותקפים או הופכים יעד לפגיעה בכל מקום בעולם בהוראה ישירה של משטרים עוינים – נגיב, כל עוד אני מכהן בתפקיד", הכריז. בלוב, מנגד, ניסה קדאפי למסגר את העימות כ"ניצחון צבאי", ואף הורה להציב במרכז טריפולי פסל בדמות יד ברזל המרסקת מטוס אמריקאי. אולם מאחורי התעמולה הפומבית בחר המשטר להגיב באמצעים אחרים: זמן קצר לאחר התקיפה נרצחו בביירות שני בני ערובה בריטים בידי "הארגון המהפכני של המוסלמים הסוציאליסטים", המזוהה עם אנשיו של אבו נידאל.

באוגוסט 2008 חתמו ארצות הברית ולוב על הסכם, אשר קובע כי הלובים יפצו את קורבנות הפיגועים שביצעו בשנות השמונים והאמריקאים יפצו על ההפצצה ב-1986. בעקבות זאת חידשו שתי המדינות את היחסים ביניהן ולראשונה מאז 1972 הונף דגל ארצות הברית מעל השגרירות בטריפולי ומונה שגריר אמריקאי.

## קישורים חיצוניים

* 
* 

## הערות שוליים

קניון אל דוראדו
קניון אל דוראדו
קטגוריה:חיל הנחתים של ארצות הברית: קרבות
קטגוריה:לוב: היסטוריה
קטגוריה:נשיאות רונלד רייגן
קטגוריה:1986
קטגוריה:1986 בארצות הברית
קטגוריה:יחסי ארצות הברית – לוב
קטגוריה:קצרמר לוב
מרחב מחיה (סיפור)

**מרחב מחיה** (באנגלית: **Living Space**) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון מאי 1956 של Science Fiction. הסיפור תורגם לעברית בשנת 1976 בספר גדול ורחב הוא העולם, ושוב בשנת 2009 בספר כתבי אייזק אסימוב כרך 1.

## עלילה
קלארנס רימברו הוא הבעלים של כדור הארץ כולו, אך זהו אינו הישג גדול. בעוד כאלף שנה בעתיד, כל אחד יכול לחיות בעולם משלו. ישנו מספר אין סופי של כדור הארץ, כאשר כל אחד מהם מתקיים ביקום מקביל משלו. כדי לפתור את בעיית פיצוץ האוכלוסין בכדור הארץ, אנשים עוברים לגור ביקומים מקבילים בהם כדור הארץ שומם מחיים, שם הם חיים בבתי ענק המכוסים בשדות כוח מגנים. קלארנס נהנה מעצמאות מוחלטת למשפחתו, וממרחב מחיה של כוכב לכת שלם. כמו כן מאחר שיש אין סוף יקומים מקבילים, תמיד יהיה מקום לעוד ועוד בני אדם.

קלראנס מגלה שיש לו בעיה. רעשים ותזוזות מפרים את השקט במרחב המחיה שלו, והוא מתלונן על כך לרשויות. התלונה מגיעה אל עובדי רשות השיכון ביל צ'ינג ואלק מישנוף, שאינו בוטח ביוזמת היקומים המקבילים. שניהם מסכימים ללכת לבקר את כדור הארץ של קלראנס ולבדוק את הקולות המסתוריים. בעזרת סייסמוגרף מצליחים השניים לקבוע כי מקור הרעש הוא בפעילות על פני השטח, ולא ברעידות אדמה. אולם כדי למצוא את המיקום המדויק של מקור הרעש מישהו צריך לעזוב את שדה הכח ולהציב סייסמוגרף שני.

מישנוף יוצא בחליפת מגן מחוץ לשדה הכוח, אך לפני שהוא מספיק להפעיל את הסייסמוגרף מגלה מישנוף כי מישהו בונה מבנה על כוכב הלכת מחוץ לשדה הכוח, דבר שאמור להיות בגדר הבלתי אפשרי. בזמן שמישנוף מתקרב לאתר הבנייה הוא פוגש באדם המדבר בשפה הגרמנית - שפה מתה בעולם המדבר כולו בשפה גלובלית.

לאחר שיחה מבלבלת מבין מישנוף כי האיש איתו הוא מדבר מגיע מיקום מקביל בו גרמניה הנאצית ניצחה במלחמת העולם השנייה וכבשה את כל העולם כולו. מישנוף וצ'ינג שבים לכדור הארץ המקורי, שם הם מסבירים לבוס שלהם, שחייב להיות מספר אינסופי של יקומים מקבילים בהם בני אנוש משתמשים ביקומים מקבילים, כדי להרחיב את מרחב המחיה שלהם, ושמתחייב מכך שמדי פעם הם ישתמשו ביקום מקביל אותו ניצלו כבר בני היקום שלהם. לכן יש כנראה עולמות רבים עם דיירים מיקומים שונים, אך ברוב המקרים, ההתיישבויות היו מרוחקות זו מזו כך שהם לא השפיעו אחת על השנייה - עד עכשיו. ברג מבין שעל אנשי היקום שלו לנהל משא ומתן עם בני היקומים המקבילים כדי לקבוע הסכמי התפשטות ברחבי היקומים ולמנוע מלחמות.

לאחר שצ'ינג עוזב, מישנוף מספר לברג כי הוא מודאג לגבי ההסתברות שיהיה יקום מקביל בו התפתחו חיים חייזריים, וכי הם ימצאו התיישבות אנושית ביקום שלהם ודרכו ימצאו את כדור הארץ המקורי ויפלשו אליו. הסיכויים אמנם נמוכים, אך גדלים עם כל התיישבות שמקימים. ברגע זה ממהר צ'ינג בחזרה אל החדר עם תלונה של לקוח אחר - לקוח המודאג בגלל יצורים בצבע ארגמן עם עורקים גדולים אדומים, שלוש עיניים ורצועות מוזרות במקום שערות אשר מציצים לתוך אזור המחיה שלו.

קטגוריה:סיפורים קצרים מאת אייזק אסימוב
קטגוריה:יצירות משנת 1956
הצלצול האמיתי

**הצלצול האמיתי** היה שעשועון טלוויזיה ישראלי ששודר בערוץ הילדים. המתמודדים מחולקים לכיתות שמתחרות זו בזו. מנחי התוכנית בעונה הראשונה היו דנה פרידר ועודד פז, ובעונה השנייה הנחו את התוכנית לירון רביבו ויהונתן בשן.

## עונה ראשונה (2016)
### סקירה כללית
התוכנית מתנהלת כבית ספר אחד גדול לכאורה בו "לומדים" קפטנים המייצגים כל אחד מהם כיתה שלמה. בסוף העונה, הקפטן המנצח לוקח את כיתתו לטיול בחו"ל. הקפטנים בבית הספר מחולקים לשתי כיתות "צלצול 1" ו"צלצול 2", שתי הכיתות משחקות זו נגד זו בדו-קרב בסוף כל שבוע. המשימות שעושים הקפטנים נחלקות לכמה קטגוריות כאשר כל אחת מהן היא מקצוע בבית הספר. להלן הנושאים שבהם פועלים הקפטנים: גאוגרפיה, היסטוריה, בוקר (התארגנות לבית הספר), טבע, מדע וטכנולוגיה ומיחזור. ההדחה מתנהלת כך שכל אחד מהמתמודדים בוחר לוקר בו נמצא מספר אקראי של נקודות, שלושת או שני המתמודדים בעלי הכי פחות נקודות עוברים למשימה בה נקבע המודח והשאר מקבלים חסינות. (בדומה לקיר הגורלות, בתוכנית ששטוס, תוכנית האם בפועל של הצלצול האמיתי). גם אנשים רגילים שלא נרשמו לתוכנית יכולים לזכות בטיסה במגוון דרכים: 1. לענות הכי הרבה תשובות נכונות בארץ על חידון במגוון נושאים. 2. ליצור יצירה מבקבוקי פלסטיק ריקים ולהצטלם איתם ליד המחזורית. הנוהל השני הוא הגרלה. ישנה פינה בתוכנית שאינה קשורה לקפטנים ולבתי הספר אותה מנחים נועה פילטר טום באום ועומר דרור. הפינה עוסקת בספורט.

שיר הפתיחה של התוכנית, גם הוא נקרא "הצלצול האמיתי" מבוצע על ידי להקת הבנים "בויבנד".

### המנחים
* עודד פז
* דנה פרידר
* טום באום
* עומר דרור
* מעיין רובין

### הקפטנים

## עונה שנייה (2017)
### סקירה כללית
התוכנית מתנהלת כבית ספר אחד גדול לכאורה בו "לומדים" קפטנים המייצגים כל אחד מהם כיתה שלמה, בסוף העונה, הקפטן המנצח לוקח את כיתתו לטיול בחו"ל. הקפטנים בבית הספר מחולקים לשתי כיתות "צלצול 1" ו"צלצול 2", שתי הכיתות משחקות זו נגד זו בדו-קרב בסוף כל שבוע.

### המנחים
* יהונתן בשן
* לירון רביבו
* מעיין רובין

### הקפטנים

## קישורים חיצוניים
* פרופיל התוכנית באתר ערוץ הילדים
* 

קטגוריה:ערוץ הילדים
קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנת 2016
קטגוריה:דורי מדיה דרסט
קטגוריה:BIGI: תוכניות וסדרות
עניית אמן (הלכה)

**עניית אמן** היא חובת אמירה בהלכה לשומע ברכה. משמעותה היא אישור והסכמה, ולעיתים תפילה שתתקיים הבקשה שנאמרה לפניה.

## פירוש המילה אמן
משמעותה המילולית של המילה "אמן" היא "כן ונכון". פירושה גם "הלוואי".
בדרך הדרש מפורשת המילה כראשי תיבות של המשפט "**א**ל **מ**לך **נ**אמן", ומשמעה הכרת תודה לה' וקבלת מלכותו.

בתלמוד הבבלי מובאים שלושה שימושים של המילה אמן:

בהתאם לחלק השלישי, רש"י מביא פירוש נוסף של המילה: "שהוא לשון מאמן הדברים - שיהא רצון שיהא אמת כן".
הרד"ק בספר השרשים מסביר בדומה שהמילה "אמת" היא משורש אמן, ועל כן משמעותם זהה בפסוקים המובאים, כלומר אמת שכך יהיה או אמת שארור מי שיעבור על הדברים.

## אזכורים קדומים של המילה אמן
### ב[[תנ"ך]]
בתנ"ך המילה מופיעה לראשונה בספר במדבר כחלק משבועת האישה הנחשדת בזנות תחת בעלה. האישה עונה "אמן אמן" בתשובה להקראה הנאמרת בפניה על העונש הצפוי לה אם אכן עשתה את אשר נחשדה בו, והיא בעצם מאמתת בדרך של שבועה את הדברים, כשכפילות המילה משמשת לחיזוק ההצהרה: וּבָאוּ הַמַּיִם הַמְאָרְרִים הָאֵלֶּה בְּמֵעַיִךְ לַצְבּוֹת בֶּטֶן וְלַנְפִּל יָרֵךְ וְאָמְרָה הָאִשָּׁה "**אָמֵן אָמֵן"** ().

הביטוי מופיע בין היתר גם במובן של אמונה ואמת: , ולא נמצא עוד בהוראה זו.

בפסוק , המילה באה במובן של 'לאשר ולקיים דבר נשמע'.

מילה זו מופיעה גם בסוף מזמורי תהילים: מ"א; י"ט; . וכן בדברי הימים במהלך שירת אסף בן ברכיהו בעת העלאת ארון הברית לירושלים.

### ב[[משנה]]
מובא כמה פעמים בהקשר של שבועה, ולעיתים גם בלשון תפילה:
*"הֵיכָן פִּקְדוֹנִי, אָמַר לוֹ נִגְנָב; מַשְׁבִּיעֲךָ אֲנִי, וְאָמַר אָמֵן, וְהָעֵדִים מְעִידִים אוֹתוֹ שֶׁגְּנָבוֹ, מְשַׁלֵּם תַּשְׁלוּמֵי כֶפֶל." ()
*"וְרוּחַ הַקֹּדֶשׁ מְבִיאָה לִידֵי תְחִיַּת הַמֵּתִים, וּתְחִיַּת הַמֵּתִים בָּאָה עַל יְדֵי אֵלִיָּהוּ זָכוּר לַטּוֹב, אָמֵן." ()

### ב[[תלמוד]]
במסכת ברכות נאמר: "רבי יוסי אומר: גדול העונה אמן יותר מן המברך".

במסכת שבת מסופר בשם רבי יוסי בר יהודה:
שני מלאכי השרת מלוין לו לאדם בערב שבת מבית הכנסת לביתו, אחד טוב ואחד רע, וכשבא לביתו ומצא נר דלוק ושולחן ערוך ומיטתו מוצעת מלאך טוב אומר "יהי רצון שתהא לשבת אחרת כך" ומלאך רע עונה אמן בעל כרחו, ואם לאו מלאך רע אומר "יהי רצון שתהא לשבת אחרת כך" ומלאך טוב עונה אמן בעל כרחו.

## מהלכות עניית אמן
חלק מכללי אמירת ה"אמן" הם:
* יש לומר "אמן" לאחר כל ברכה הנאמרת על ידי אחר.
* אין לומר "אמן" אם לא שומעים את הברכה, אך אם יודע מהי בדיוק הברכה שמברכים יש אומרים שיכול לענות גם בלי שמיעה.
* יש להמתין עד סיום הברכה בטרם אומרים "אמן" - אחרת ה"אמן" נקרא "**אמן חטופה**" - ואולם אין להמתין יותר מדי - "אמן" זו נקראת **"אמן יתומה"**.
* אין לענות "אמן" על ברכות שאדם אומר בעצמו, מלבד ברכות מסוימות, כגון ברכת בונה ירושלים שבברכת המזון, ולדעת הרמב"ם והשולחן ערוך, גם לאחר ברכת ישתבח, שים שלום, השכיבנו וברכות נוספות שהן סיום סדרת ברכות.
* אין לומר "אמן" לאחר ברכה הנאמרת על ידי גוי, אלא אם שומעים את הברכה בשלמותה.

## מנהגים שונים
יש העורכים סעודת אמנים - סעודה שאומרים בה "אמן" מאה פעמים.

## לקריאה נוספת
* אברהם (רמי) ריינר, 'אמן אמן אמן סלה': על חתימה ומוצאה, מחקרי ירושלים בפולקלור יהודי, כט (תשע"ה), 21-32

## קישורים חיצוניים

* הרב דוד חי הכהן, הסבר על מעלת אמירת האמן באתר ישיבה.
* כללי אמירת אמן - באתר חב"ד באנגלית.

## הערות שוליים

קטגוריה:ברכות
קטגוריה:ליטורגיה יהודית
עפרוני מדבר

[טקסט=ביציה המנוקדות של הציפור עפרוני מדבר|ממוזער|[ביצה|ביצי עפרוני מדבר, אוסף מוזיאון טולוז]]
**עפרוני מדבר** (שם מדעי: *Ammomanes deserti*) היא ציפור שיר קטנה ממשפחת העפרוניים.
מין זה הוא מהנפוצים במדבריות אפריקה ואסיה. יציב בישראל והוא מצוי בנגב, בערבה ובמדבר יהודה. ניתן לעיתים לצפות בו גם באזורים הים תיכוניים.

אורך גופו של העפרוני כ־15-16.5 ס"מ. משקלו כ-25 גרם. צבע נוצותיו חום-חולי בהיר, המאפשר לו הסוואה טובה, בעת חיפוש מזון על הקרקע המדברית. על גבי החזה זרועים כתמים כהים קטנים ובקצה הזנב קיים פס כהה. מקורו בעל גוון צהוב, עבה יחסית וארוך. מזונו המועדף הוא זרעים אך הוא ניזון גם מחרקים.

עפרוניים חיים בדרך כלל בזוגות. הקינון מתבצע בגומה בקרקע סמוך לשיח או בכוכים בסלע. נקבת עפרוני מדבר, מטילה שלוש עד ארבע ביצים. הנקבה דוגרת לבדה על הביצים במשך ארבעה עד עשרה ימים. הקן מוסתר במעין בור קטן בצידו של סלע או שיח, כאשר הזכר מצפה את שפת הקן באבנים קטנות ושטוחות. ביצי עפרוני מדבר לבנות-צהבהבות ומשובצות בנקודות חומות ואפורות.
הגוזלים בוקעים עיוורים עם פלומה דלילה צהבהבה. לאחר הבקיעה, גידול הגוזלים בקן נמשך בין 12 ל-14 יום.

## לקריאה נוספת
* עוזי פז ועזריה אלון (עורך ראשי), האנציקלופדיה של החי והצומח של ארץ ישראל. כרך 6 (עופות), משרד הביטחון – ההוצאה לאור, 1986

## קישורים חיצוניים

* עפרוני מדבר באתר הצפרות הישראלי
* מדבר באתר תיירות ערבה
* עפרוני מדבר באתר תצפית

## הערות שוליים

קטגוריה:טקסונים שתוארו בידי מרטין ליכטנשטיין
קטגוריה:עפרוניים
קטגוריה:ארץ ישראל: עפרוניים
קטגוריה:תוניסיה: עופות
קטגוריה:מרוקו: עופות
קטגוריה:אלג'יריה: עופות
קטגוריה:בעלי חיים שתוארו ב-1823
קטגוריה:הסהרה: בעלי חיים
ארומובטיים

**ארומובטיים** (שם מדעי: Aromobatidae) היא משפחה של דו-חיים מסדרת חסרי זנב החיים באמריקה המרכזית והדרומית והם קרובי משפחתם של הדנדרובטיים הרעילים. עם זאת הם הרבה פחות רעילים מקרוביהם ובכל זאת מכוסים בצבעי אזהרה נגד טורפים.

צפרדעים אלה סווגו במקור כחלק ממשפחת הדנדרובטיים, עד ל-2006 אז הפכו למשפחה עצמאית על פי כמה חלוקות. גם כשהם משויכות למשפחת הדנדרובטיים הם נכללים בתת-משפחה ייחודית.
## מאפיינים
אלו צפרדעים קטנות ובעלות עור בוהק מעט, רגליהם גדולות והראש קטן. הם מסתתרים רוב זמנם על קרקעית היער בחיפוש אחרי טרף קטן.

צפרדעים אלה מתרבות כמו הדנדרובטיים, כשהראשנים בוקעים מביצים בקינים יבשתיים, והנקבה סוחבת אותם על גבם ומחפשת בריכת מים בתוך אפיפיטיים בג'ונגל הלח.

## מיון
*משפחה ארומובטיים (Aromobatidae)
**תת-משפחה Allobatinae
***סוג Allobates
**תת-משפחה Anomaloglossinae 
***סוג Anomaloglossus
***סוג Rheobates
**תת-משפחה Aromobatinae
***סוג Aromobates
***סוג Mannophryne
***סוג ומין יחיד Prostherapis dunni - לעיתים כלול בסוג Aromobates.

## קישורים חיצוניים

קטגוריה:ניאובטרכיה
מעבר לה פודר

**מעבר לה פודר** (באנגלית: **La Poudre Pass**) הוא מעבר הרים גבוה (3,104 מטרים) לרוחב הרי הרוקי, בצפון מדינת קולורדו בארצות הברית.
## גאוגרפיה
המעבר חוצה את קו פרשת המים של אמריקה ומפריד בין מקורות נחל מעבר לה פודר (La Poudre Pass Creek), המתנקז לנהר המיזורי ובסופו של דבר למפרץ מקסיקו שבאוקיינוס האטלנטי, לבין מקורותיו של נהר הקולורדו, הנשפך למפרץ קליפורניה שבאוקיינוס השקט. במעבר עובר קו הגבול בין המחוזות לארימר וגרנד, והוא גם הגבול הצפוני של הפארק הלאומי הרי הרוקי.

המעבר עצמו הוא שטח שטוח ביצתי רחב. באחו הרווי במים שדרומית לקו פרשת המים מתחיל נהר הקולורדו את מסלולו כפלג קטן. במעבר שוכנת גם תחנת שומרי הפארק הלאומי של מעבר לה פודר.

במעבר עוברים שביל טיול, תעלת גרנד, תעלת הטיה באורך 26 קילומטרים שמעבירה מים מרכס הרי נוור סמר (Never Summer Mountains) בהרי הרוקי, שבאופן טבעי היו מתנקזים למקורות של נהר הקולורדו, לתוך נהר קש לה פודר (Cache La Poudre River) על מנת לתגבר את אספקת המים לרצועת הערים שקמו ממזרח להרי הרוקי, וכביש פרטי מגודר שנועד לתחזוקת החפירה הגדולה.

על מנת לבקר במעבר יש לנסוע בכביש "לונג דרואו" (Long Draw Road) דרומה מהצומת שלו עם כביש 14 של קולורדו בקניון פודר (Poudre Canyon), מעט מזרחה למעבר קמרון (Cameron Pass). כביש "לונג דרואו" הוא דרך סלולה, עבירה גם לכלי רכב פרטיים. לאחר מעבר מאגר לונג דרואו (Long Draw Reservoir) הדרך מסתיימת במגרש החניה של השביל הרגלי של מעבר לה פודר. המרחק ממגרש החניה למעבר עצמו קצר, והמעבר עצמו מזוהה באמצעות השלט לפארק הלאומי הרי הרוקי. שלט זה מסמן גם את מקומו של קו פרשת המים של אמריקה.

## הערות שוליים

ימין|ממוזער|250px|שלט הכניסה לפארק הלאומי הרי הרוקי, במעבר לה פודר. שלט זה מציין גם את קו פרשת המים של אמריקה, ואת קו הגבול בין מחוזות לארימר וגרנד

קטגוריה:נהר הקולורדו
קטגוריה:מעברי הרים
אדם פינטר

**אדם פינטר** (בהונגרית: **Ádám Pintér**, נולד ב-12 ביוני 1988) הוא כדורגלן עבר הונגרי ששיחק כקשר.
## קריירת מועדונים

פינטר החל את הקריירה המקצוענית שלו ב-2006, בגיל 18 בלבד, כאשר עלה לקבוצה הבוגרת של קבוצת מ.ט.ק. בודפשט. אחרי 4 עונות מוצלחות, חתם ב-2010, בריאל סרגוסה הספרדית. ב-9 באוגוסט 2013, הוחלט בין המועדון לשחקן על ביטול החוזה בין השניים, וכך הפך פינטר לשחקן חופשי. ביום האחרון של חלון ההעברות, ה-2 בספטמבר 2013, הוכרז רשמית שפינטר חתם במועדון הרוסי טום טומסק, על חוזה לעונה אחת. משחק הבכורה שלו ברוסיה, היה מול אנז'י מחצ'קלה. בסיום העונה, ב-5 באוגוסט 2014, פינטר חתם בקבוצת ליגת העל היוונית לבדיאקוס על חוזה לשנתיים. בסיום עונתו הראשונה בלבד, החוזה בין המועדון לשחקן הותר, דבר שהוביל את חזרתו של פינטר להונגריה, עת שחתם ב-19 באוגוסט 2015 בפרנצווארוש.

בינואר 2016 חתם פינטר בגרויטר פירט מהבונדסליגה השנייה.

## קריירה בינלאומית

החל משנת 2010, פינטר משחק בהונגריה. הוא זומן לסגל הנבחרת לקראת טורניר הגמר של יורו 2016 בצרפת.

## קישורים חיצוניים

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני מ.ט.ק. בודפשט
קטגוריה:כדורגלני ריאל סרגוסה
קטגוריה:כדורגלני טום טומסק
קטגוריה:כדורגלני לבדיאקוס
קטגוריה:כדורגלני פרנצווארוש
קטגוריה:כדורגלני גרויטר פירט
קטגוריה:כדורגלני נבחרת הונגריה
קטגוריה:ספורטאים הונגרים בספרד
קטגוריה:ספורטאים זרים ברוסיה
קטגוריה:ספורטאים זרים ביוון
קטגוריה:ספורטאים הונגרים בגרמניה
קטגוריה:הונגרים שנולדו ב-1988
אנדרה בראיק

**אנדרה פרנאן בראיק** (צרפתית: **André Fernand Brahic** פריז, 30 בנובמבר 1942 – 15 במאי 2016 ) היה אסטרופיזיקאי צרפתי. מומחה בחקר מערכת השמש וידוע עקב גילוי טבעות נפטון יחד עם האסטרונום ויליאם הבארד.

## ביוגרפיה
נולד ב-1942 בפריז תחת הכיבוש הנאצי. 
למד אסטרופיזיקה תחת הנחייתו של אוורי שצמן (Evry Schatzman), מחלוצי התחום בצרפת

ב-1980 היה חלק מחוקרי מערכת השמש במסגרת תוכנית וויאג'ר. בהמשך היה חלק מהחוקרים המפענחים את תמונות הגשושית קאסיני. מחקריו בנושא טבעות שבתאי הובילו להתעניינותו באפשרות למציאת הטבעות סביב נפטון.

אחד מחברי הוועדה לחקר אנרגיות חלופיות ואנרגיה אטומית בצרפת, ופרופ' באוניברסיטה של פריז.

## גילוי טבעות נפטון

לענק הקרח נפטון יש מערכת טבעות המקיפות אותו. כיום ידוע על חמש טבעות עיקריות. בשנת 1984 התגלו חלקים מהם (כקשתות) על ידי תצפיות של צוות חוקרים מטלסקופ החלל לה סילה  בצ'ילה. תחת הנחייתו של אנדרה בראיק וברונו סיקרדי ממצפה החלל בפריז וגם על ידי צוות בהנחייתו של האסטרונום האמריקאי וויליאם האברד. 

בראיק העניק לשלוש מהקשתות את השמות Liberté, Égalité, and Fraternité (חירות, שוויון, אחווה ) לפי המוטו של צרפת. קשתות אלו הן חלק מהטבעת החיצונית הנקראת טבעת אדמאס.

## פרסים והוקרה
האסטרואיד 3488 בראיק נקרא על שמו.

ב-2001, הוענקה לו מדליה ע"ש קרל סייגן.

## ספריו
בראיק כתב מספר ספרים המסבירים את תחום האסטרופיזיקה לקהל הרחב. ספרו האחרון, **עולמות מסביב, האם אנחנו לבד** פורסם בשנת 2015.

## קישורים חיצוניים

* 
* רשימת ספרים שכתב וערך אנדרה בראיק

## הערות שוליים

קטגוריה:אסטרונומים שעל שמם כוכב לכת מינורי
קטגוריה:אסטרופיזיקאים
קטגוריה:מדענים צרפתים
קטגוריה:צרפתים שנולדו ב-1942
קטגוריה:צרפתים שנפטרו ב-2016
מוקדמות מונדיאל 1986 - אירופה

121 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 1986]]**, והתחרו על 24 מקומות בטורניר הגמר. , המארחת, ו, האלופה המכהנת, העפילו אוטומטית והותירו 22 מקומות לשאר הנבחרות. הגרלת המשחקים נערכה ב-7 בדצמבר 1983 בציריך שבשווייץ.

ל אירופה (אופ"א) הוקצו 13.5 מקומות, מתוכם אחד לאיטליה ועל 12.5 המקומות האחרים התחרו 32 נבחרות. הנבחרת שזכתה במקום החצוי העפילה לפלייאוף הבין-יבשתי מול נציגת אוקיאניה.

## מהלך המוקדמות
32 הנבחרות, שהתחרו על 12.5 מקומות, חולקו לשבעה בתים. הנבחרות שיחקו אחת נגד השנייה בשיטת בית-חוץ. מספר הנבחרות והתנאים של כל בית מפורטים להלן:
* בבתים 2 - 4 ובבית 6 היו 5 נבחרות. שתי הנבחרות הראשונות העפילו למונדיאל.
* בבתים 1, 5 ו-7 היו 4 נבחרות. הנבחרות הראשונות בכל בית העפילו. הנבחרות שסיימו במקום השני בבית 1 ובבית 5 העפילו לפלייאוף של אירופה, והנבחרת שסיימה במקום השני בבית 7 העפילה לפלייאוף הבין-יבשתי אירופה-אוקיאניה.
בפלייאוף עצמו שיחקו שתי הנבחרות בשיטת בית-חוץ, והמנצחת בסיכום שני המשחקים העפילה למונדיאל.

### בית 1

**פולין** העפילה למונדיאל ו**בלגיה** העפילה לפלייאוף היבשתי.

### בית 2

**גרמניה המערבית** ו**פורטוגל** העפילו. גרמניה המערבית ספגה את הפסדה הראשון במוקדמות המונדיאל ב-16 באוקטובר 1985, כאשר נוצחה על ידי  בתוצאה 0 - 1 במשחק ביתי שנערך בשטוטגרט. כולל המשחקים שנערכו לפני מלחמת העולם השנייה והמשחקים שנערכו בטורניר זה היא הגיעה להישג של 36 משחקי מוקדמות מונדיאל ללא הפסד, ומאזנה עמד על 32 ניצחונות ו-4 תוצאות תיקו עד ההפסד. המשחק מול צ'כוסלובקיה, האחרון של גרמניה המערבית בטורניר זה, הסתיים בתיקו 2 - 2 וקבע את מאזנה על 32 ניצחונות, 5 תוצאות תיקו והפסד אחד.

### בית 3

**אנגליה** ו**צפון אירלנד** העפילו.

### בית 4

**צרפת** ו**בולגריה** העפילו.

### בית 5

**הונגריה** העפילה למונדיאל ו**הולנד** העפילה לפלייאוף היבשתי.

### בית 6

**דנמרק** ו**ברית המועצות** העפילו.

### בית 7

**ספרד** העפילה למונדיאל ו**סקוטלנד** העפילה לפלייאוף הבין-יבשתי מול נציגת אוקיאניה. במהלך המשחק בין סקוטלנד לוויילס מת מאמן הנבחרת הסקוטית ג'וק סטיין, לאחר שסבל מהתקף לב זמן קצר לאחר שנבחרתו הבקיעה את שער השוויון.

### פלייאוף יבשתי

**בלגיה** העפילה למונדיאל בזכות יתרון שערי חוץ.

קטגוריה:מוקדמות המונדיאל
קטגוריה:מונדיאל 1986
ישכר דוב ליפשיץ

רבי **ישכר דוב ליפשיץ** (תרמ"ב, 1882 - כ"ה באייר תש"ד, 18 במאי 1944) היה האדמו"ר מאונגוואר ואביו של האדמו"ר השלישי מסטרופקוב רבי יחזקאל שרגא ליפשיץ הלברשטאם. נרצח בשואה.

## תולדות חייו
נולד לרבי אריה לייבוש, האדמו"ר מאפטא, בעל "יסוד לקרא" ו"ישמח צדיק", שהיה נכד רבי אריה לייב ליפשיץ (בעל "אריה דבי עילאי"); ולהדסה, בת רבי חיים מאיר מפינטשוב בעל "אמרי חיים" ו"מנחת יהודה".

בשנת תרנ"ח התחתן עם בילא, בת רבי אברהם שלום הלברשטאם, האדמו"ר מסטרופקוב. לאחר נישואיו ישב אצל חותנו ועסק בתורה. בהמלצת חותנו התמנה בשנת תרס"א למורה צדק ואדמו"ר בעיר אונגוואר, שם ניהל את עדתו כארבעים שנה. בשנת תרס"ט הקים בית מדרשו שנקרא "סטאפקווער בית מדרש", והיה מכניס אורחים ובפרט פליטים רבים בשנות מלחמת העולם הראשונה.

בשמיני עצרת תרע"ה נפטרה זוגתו. הוא נישא בשנית לאסתר, בת הרב יחיאל נתן הלברשטאם מבארדיוב (נכד רבי ברוך הלברשטאם האדמו"ר מגורליץ).

רבי ישכר דוב נרצח על ידי הנאצים בכ"ה באייר תש"ד (1944). אשתו אסתר נרצחה יומיים לפני כן.

חלק מדברי תורתו נדפס בספר "**דברי ישכר דוב**".

## משפחתו
ילדיו:

## ראו גם
*חסידות וישניצא

## לקריאה נוספת
*טוביה פריינד, **שלהבת של תורה וחסידות**, המודיע תוספת תורנית, ו' בכסלו תשע"ה

## קישורים חיצוניים
* על ידי התורה מרפה הקב"ה חוזק שונאינו

## הערות שוליים

קטגוריה:אונגוואר: רבנים
קטגוריה:אדמו"רים שנספו בשואה
קטגוריה:משפחת הלברשטאם
קטגוריה:ילידי 1882
מוקדמות מונדיאל 1986 - אפריקה

121 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 1986]]**, והתחרו על 24 מקומות בטורניר הגמר. , המארחת, ו, האלופה המכהנת, העפילו אוטומטית והותירו 22 מקומות לשאר הנבחרות. הגרלת המשחקים נערכה ב-7 בדצמבר 1983 בציריך שבשווייץ.

לאפריקה (CAF) הוקצו 2 מקומות, עליהם התחרו 29 נבחרות.

## מהלך המוקדמות
29 הנבחרות מאפריקה התמודדו בארבעה סבבים:
* סיבוב ראשון: 3 נבחרות (,  ו) העפילו אוטומטית לסיבוב השני. 26 הנבחרות הנותרות חולקו לזוגות, ושיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה לסיבוב השני.
* סיבוב שני וסיבוב שלישי: בכל אחד משני הסבבים האלה חולקו הנבחרות לזוגות, ושיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה לסיבוב הבא, עד שנותרו 4 נבחרות.
* סיבוב הגמר: 4 הנבחרות חולקו לשני זוגות, ושיחקו אחת נגד השנייהי בשיטת בית-חוץ. הנבחרות המנצחות בסיכום המשחקים העפילו למונדיאל.

### סיבוב ראשון
בסיבוב זה היו אמורים להיערך משחקים בין  ל,  ו ו נגד . אולם, בעקבות פרישתן של לסוטו, לוב וניז'ר העפילו יריבותיהן אוטומטית לסיבו השני.

**מרוקו** העפילה לסיבוב השני.

**אנגולה** העפילה לאחר ניצחון 4 - 3 בדו-קרב פנדלים.

**מלאווי** העפילה לסיבוב השני.

**זמביה** העפילה לסיבוב השני.

**מצרים** העפילה לסיבוב השני.

**סודאן** העפילה לסיבוב השני בזכות יתרון שערי חוץ.

**קניה** העפילה לסיבוב השני.

**ניגריה** העפילה לסיבוב השני.

**חוף השנהב** העפילה לסיבוב השני.

**תוניסיה** העפילה לסיבוב השני.

### סיבוב שני

**תוניסיה** העפילה לסיבוב השלישי.

**לוב** העפילה לסיבוב השלישי.

**אלג'יריה** העפילה לסיבוב השלישי.

**מצרים** העפילה לסיבוב השלישי לאחר ניצחון 4 - 2 בדו-קרב פנדלים.

**ניגריה** העפילה לסיבוב השלישי.

**זמביה** העפילה לסיבוב השלישי.

**מרוקו** העפילה לסיבוב השלישי.

### סיבוב שלישי

**תוניסיה** העפילה לסיבוב הגמר.

**מרוקו** העפילה לסיבוב הגמר.

**אלג'יריה** העפילה לסיבוב הגמר.

**לוב** העפילה לסיבוב הגמר.

### סיבוב הגמר

**אלג'יריה** העפילה למונדיאל.

**מרוקו** העפילה למונדיאל.

קטגוריה:מוקדמות המונדיאל
קטגוריה:מונדיאל 1986
קטגוריה:מוקדמות המונדיאל (אפריקה)
מוקדמות מונדיאל 1990 - אירופה

116 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 1990]]**, והתחרו על 24 מקומות בטורניר הגמר. , המארחת, ו, האלופה המכהנת, העפילו אוטומטית והותירו 22 מקומות לשאר הנבחרות.

לאירופה (אופ"א) הוקצו 14 מקומות, מתוכם 1 למארחת איטליה ועל 13 המקומות האחרים התחרו 32 נבחרות.

## מהלך המוקדמות
משחקי המוקדמות באירופה החלו ב-21 במאי 1988 והסתיימו ב-18 בנובמבר 1989. 32 הנבחרות (לא כולל איטליה המארחת) חולקו לארבעה בתים בני חמש נבחרות כל אחד ולשלושה בתים בני ארבע נבחרות כל אחד. נקבע כי שבע הנבחרות שסיימו במקום הראשון יעפילו אוטומטית למונדיאל, וכן הנבחרות שסיימו במקום השני בבתים שבהם היו חמש נבחרות. הנבחרות שסיימו במקום השני בבתים שבהם היו ארבע נבחרות דורגו בטבלה נפרדת לאחר סיום המשחקים, ושתי הנבחרות הראשונות בטבלה זו העפילו למונדיאל.

בהגרלת המשחקים שובצו הנבחרות לחמש קבוצות דירוג, שנקבעו עשרה ימים קודם לכן ומהן הורכבו שבעת הבתים. קבוצות הדירוג מפורטות להלן:
* קבוצה א': , , , , ,  ו
* קבוצה ב': , , , , ,  ו
* קבוצה ג': , , , , ,  ו
* קבוצה ד': , , , , ,  ו
* קבוצה ה': , ,  ו

### בית 1

**רומניה** העפילה. **דנמרק** לא העפילה למונדיאל כיוון שהייתה הנבחרת בעלת המאזן הגרוע ביותר מבין הנבחרות שסיימו במקום השני בבתים שבהם היו ארבע נבחרות.

### בית 2

**שוודיה** ו**אנגליה** העפילו.

### בית 3

**ברית המועצות** ו**אוסטריה** העפילו.

### בית 4

**הולנד** ו**גרמניה המערבית** העפילו.

### בית 5

**יוגוסלביה** ו**סקוטלנד** העפילו.

### בית 6

**ספרד** ו**אירלנד** העפילו.

### בית 7

**בלגיה** ו**צ'כוסלובקיה** העפילו.

קטגוריה:מוקדמות המונדיאל
קטגוריה:מונדיאל 1990
מוקדמות מונדיאל 1990 - אפריקה

116 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 1990]]**, והתחרו על 24 מקומות בטורניר הגמר. , המארחת, ו, האלופה המכהנת, העפילו אוטומטית והותירו 22 מקומות לשאר הנבחרות.

לאפריקה (CAF) הוקצו 2 מקומות, עליהם התחרו 26 נבחרות.

## מהלך המוקדמות
26 נבחרות מאפריקה התמודדו על 2 המקומות שהוקצו ליבשת. פיפ"א דחתה את בקשת ההרשמה של  ו בגלל חובותיהן כלפיה, ולפיכך פחת מספר הנבחרות ל-24. ,  ו פרשה לאחר ההגרלה לסיבוב הראשון ולפני שהספיקו לשחק.  העפילה מהסיבוב הראשון והתקדמה לשלב הבתים (הסיבוב השני), אף פרשה במהלכו וכל תוצאותיה בשלב זה בוטלו. המשחקים התנהלו בשלושה סבבים:
* סיבוב ראשון: שמונה הנבחרות הטובות ביותר לפי פיפ"א (, , , , , ,  ו) העפילו אוטומטית לסיבוב השני. שאר הנבחרות חולקו לזוגות ושיחקו אחת נגד השנייה בשיטת בית-חוץ. הנבחרת המנצחת בסיכום המשחקים העפילה לסיבוב השני.
* סיבוב שני (שלב הבתים): שמונה הנבחרות מהסיבוב הראשון הצטרפו לשמונה הנבחרות שהעפילו אוטומטית, וחולקו לארבעה בתים בני ארבע נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב הגמר.
* סיבוב הגמר: ארבע הנבחרות שנותרו חולקו לשני זוגות ושיחקו אחת נגד השנייה בשיטת בית-חוץ. הנבחרת המנצחת בכל זוג משחקים העפילה למונדיאל.

### סיבוב ראשון
,  ו העפילו אוטומטית לסיבוב השני בגלל פרישת יריבותיהן לסוטו, רואנדה וטוגו בהתאמה.

**אנגולה** העפילה לסיבוב השני.

**מלאווי** העפילה לסיבוב השני.

**לוב** העפילה לסיבוב השני.

**ליבריה** העפילה לסיבוב השני.

### סיבוב שני
#### בית 1

**אלג'יריה** העפילה לסיבוב הגמר. לוב פרשה אחרי המשחק הראשון שלה, ובתחילה הוענק ניצחון טכני ליריבתה הבאה (אלג'יריה). מאוחר יותר החליטה פיפ"א לבטל את כל תוצאותיה של לוב.

#### בית 2

**מצרים** העפילה לסיבוב הגמר.

#### בית 3

**קמרון** העפילה לסיבוב הגמר. השחקן הניגרי סמואל אוקוואראג'י התמוטט ומת עשר דקות לפני סיום המשחק בין נבחרתו לבין אנגולה.

#### בית 4

**תוניסיה** העפילה לסיבוב הגמר.

### סיבוב הגמר

**מצרים** העפילה. משחק זה נודע בעקבות האירועים האלימים שהתרחשו בסיומו. לאחר שריקת הסיום התנפלו שחקני ואנשי נבחרת אלג'יריה על השופט, וזרקו עציצים לתוך הקהל. במסיבת העיתונאים שלאחר המשחק התעוור רופא נבחרת מצרים בעין אחת לאחר שבקבוק שבור נזרק לעברו על ידי שחקן אלג'יראי. במשך שנים נטען כי היה זה החלוץ והכוכב האלג'יראי לאחדר בלומי, שאף נדון למאסר על עבירה זו, אך הוא הכחיש זאת וטען בפני השופט כי היה זה למעשה שוער המשנה קאמל קאדרי, טענה שנתמכה על ידי השחקנים האלג'יראים שהעידו במשפט. הוא היה מבוקש על ידי האינטרפול במשך עשרים שנה, אך ב-2009 בוטל הצו ושמו טוהר מבחינה משפטית הודות לשיתוף פעולה בין נשיא אלג'יריה עבד אל-עזיז בותפליקה והרשויות במצרים ובאלג'יריה.

**קמרון** העפילה.

## הערות שוליים

קטגוריה:מוקדמות המונדיאל
קטגוריה:מונדיאל 1990
קטגוריה:מוקדמות המונדיאל (אפריקה)
מוקדמות מונדיאל 1994 - אירופה

147 נבחרות לאומיות נרשמו ל**[[מוקדמות מונדיאל 1994]]**, והתחרו על 24 מקומות בטורניר הגמר. , המארחת, ו, האלופה המכהנת, העפילו אוטומטית והותירו 22 מקומות לשאר הנבחרות.

לאירופה (אופ"א) הוקצו 13 מקומות, מתוכם אחד לאלופה גרמניה ועל 12 האחרים התחרו 38 נבחרות כולל .

## מהלך המוקדמות
מספר הנבחרות שהתחרו בפועל היה 36, כיוון שגרמניה העפילה אוטומטית,  פרשה לפני הגרלת המשחקים, ו הושעתה על ידי פיפ"א בעקבות הסנקציות שהוטלו עליה על ידי האומות המאוחדות בגין מלחמות יוגוסלביה. שינוי נוסף היה החלפתה של  על ידי  בעקבות פירוק ברית המועצות. 37 הנבחרות חולקו לחמישה בתים בני שש נבחרות כל אחד ובית אחד בן שבע נבחרות (בית 5 היה בפועל עם חמש נבחרות בעקבות השעיית יוגוסלביה). הנבחרות שיחקו אחת נגד השנייה בשיטת בית-חוץ. שתי הנבחרות הראשונות בכל בית העפילו למונדיאל.

הגרלת הבתים נערכה ב-8 בדצמבר 1991, והייתה מבוססת על קבוצות הדירוג הבאות:
* קבוצה א': , , , , , 
* קבוצה ב': , , , , , 
* קבוצה ג': , , , , , 
* קבוצה ד': , , , , , 
* קבוצה ה': , , , , , 
* קבוצה ו': , , , , , , 

### בית 1

**איטליה** ו**שווייץ** העפילו.

### בית 2

**נורווגיה** ו**הולנד** העפילו. במשחק בין סן מרינו לאנגליה הבקיע דויד גואלטיארי הסן מרינזי את השער המהיר ביותר בתולדות מוקדמות המונדיאלים. שיא שהחזיק מעמד עד אוקטובר 2016.
, והעלה את נבחרתו ליתרון מול אנגליה כבר לאחר 8.3 שניות. המשחק עצמו הסתיים בניצחון אנגלי בתוצאה 7 - 1.

### בית 3

**ספרד** ו**אירלנד** העפילו.

### בית 4

**רומניה** ו**בלגיה** העפילו. צ'כוסלובקיה התפרקה אחרי שני המשחקים הראשונים, אך למרות זאת הוסכם כי שתי המדינות החדשות, צ'כיה וסלובקיה, ימשיכו להיות מיוצגות על ידי הנבחרת המאוחדת.

### בית 5

**יוון** ו**רוסיה** העפילו. יוגוסלביה הושעתה ממשחקי הבית בעקבות הסנקציות של האומות המאוחדות.

### בית 6

**שוודיה** ו**בולגריה** העפילו. אמיל קוסטדינוב מבולגריה הבקיע את שער הניצחון מול צרפת בשניות האחרונות של המשחק בפארק דה פראנס. בולגריה העפילה למונדיאל בזכות הניצחון, ומנעה מצרפת את ההעפלה כיוון שזו הייתה זקוקה לתיקו לכל הפחות במשחק המכריע נגד בולגריה. לצרפת נותרו שני משחקים, נגד ישראל ונגד בולגריה. צרפת הייתה חייבת לנצח את ישראל כדי להבטיח העפלה במשחק הלפני אחרון. כשלא עשתה זאת הייתה חייבת לסיים לפחות בתיקו במשחק המכריע נגד בולגריה וגם במשימה זאת נכשלה ולא העפילה למונדיאל. הניצחון 3 - 2 של ישראל על צרפת בפארק דה פראנס נחשב עד היום לאחד מהישגיה הטובים ביותר של נבחרת ישראל.

## הערות שוליים

קטגוריה:מוקדמות המונדיאל
קטגוריה:מונדיאל 1994
פיקסיספלידיים

[ממוזער|[צפרדע שור אפריקנית]]
**פיקסיספלידיים** (שם מדעי: Pyxicephalidae) היא משפחה של דו-חיים מסדרת חסרי זנב. 

משפחה זו היא קרובתה הרחוקה של משפחת הצפרדעיים ולעיתים היא משויכת אליה. היא סווגה כקבוצה עצמאית על ידי החוקר צ'ארלס בונפארטה ב-1850.

צפרדעים אלה מגוונות בגודלם, כשחלקם גדולות ביותר ובעלי ראש גדול ומעוגל והם חיים רק באפריקה שמדרום לסהרה. הם חיות בקרבה למים, בביצות וביצות מרש וראשניהם בוקעים למים. בכמה מינים ההורים מטפלים ביותר בצאצאיהם ומגוננים עליהם.

## מיון
במשפחה זו ישנם 2 תת-משפחות ו-12 סוגים:
*משפחה **פיקסיספלידיים** (Pyxicephalidae)
**תת-משפחה Cacosterninae
***סוג Amietia - בו 16 מינים
***סוג Anhydrophryne - בו 3 מינים
***סוג Arthroleptella - בו 7 מינים
***סוג Cacosternum - בו 16 מינים
***סוג ומין יחיד צפרדע מיקרו (Microbatrachella capensis)
***סוג ומין יחיד צפרדע צוללת נטלית (Natalobatrachus bonebergi)
***סוג ומין יחיד צפרדע ברודליי (Nothophryne broadleyi)
***סוג ומין יחיד צפרדע מרש הררי (Poyntonia paludicola)
***סוג Strongylopus - בו 11 מינים
***סוג Tomopterna - בו 15 מינים

**תת-משפחה Pyxicephalinae
***סוג צפרדע דייגת (Aubria) - בו 2 מינים
***סוג צפרדע שור (Pyxicephalus) - בו 4 מינים, ביניהם צפרדע שור אפריקנית

## קישורים חיצוניים

קטגוריה:בעלי חיים שתוארו ב-1850
קטגוריה:ניאובטרכיה
קטגוריה:טקסונים שתוארו בידי שארל לוסיאן בונפרטה
ננס (כוכב)

**ננס** מתייחס למגוון רחב של כוכבים קטנים יחסית בסיווג ספקטרלי שונה. המונח הוטבע לראשונה בשנת 1906 על ידי האסטרונום הדני איינר הרצשפרונג, אשר הבחין שהכוכבים האדומים ביותר, אשר מסווגים באותיות K ו-M בסכמת הרווארד, יכלו להתחלק לשתי קבוצות שונות. כוכבים אדומים אלו היו או בהירים יותר מהשמש או כהים יותר מהשמש. כדי להפריד בין שתי קבוצות אלה, הוא קרא להם "ננסים" ו"ענקים", כאשר הננסים כהים יותר מהשמש והענקים בהירים יותר מהשמש.

המונח "ננס" התרחב מאוחר יותר למונחים הבאים:
* **[[ננס אדום]]** הוא כוכב מהסדרה הראשית בעל מסה נמוכה.
* **[[ננס צהוב]]** הוא כוכב הסדרה הראשית מסוג G, בעל מסה דומה לזו של השמש.
* **[[ננס כתום]]** הוא כוכב הסדרה הראשית מסוג K.
* **[[ננס לבן]]** הוא כוכב הסדרה הראשית אשר נמצא בשלב האחרון במחזור חייו, כוכב זה הוא לא מספיק מאסיבי על מנת לקרוס ולהפוך לכוכב נייטרונים.
** **[[ננס שחור]]** הוא ננס לבן אשר התקרר עד למצב שהפסיק לפלוט קרינה והגיע אל מצבו הסופי שבו הוא לא פולט אור או חום.
* **[[ננס חום]]** הוא גוף תת-כוכבי שמסתו קטנה מהמסה המינימלית הנדרשת כדי ליצור היתוך גרעיני. המסה של ננס זה היא כ-0.08 ממסתו של השמש.

## ראו גם
* סיווג ספקטרלי
* ענק

## קישורים חיצוניים
* 

*
מוקדמות מונדיאל 1994 - אפריקה

147 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 1994]]**, והתחרו על 24 מקומות בטורניר הגמר. , המארחת, ו, האלופה המכהנת, העפילו אוטומטית והותירו 22 מקומות לשאר הנבחרות.

לראשונה בתולדות המונדיאלים הוענקו 3 מקומות ישירים בטורניר לאפריקה, בזכות הישגי הנבחרות האפריקניות במונדיאל 1990.

לאפריקה (CAF) הוקצו 3 מקומות, עליהם התחרו 40 נבחרות.

## מהלך המוקדמות
40 נבחרות מאפריקה נרשמו למוקדמות המונדיאל, ומתוכן פרשו שמונה לפני ובמהלך המוקדמות (, , , , , ,  ו). המשחקים באפריקה התנהלו בשני סבבים:
* סיבוב ראשון: 36 הנבחרות שנותרו חולקו ל-9 בתים בני 4 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב הגמר. בפועל היו בתים עם פחות מ-4 נבחרות בגלל פרישה של חלק מהנבחרות.
* סיבוב הגמר: 9 הנבחרות חולקו לשלושה בתים בני 3 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל.

### סיבוב ראשון
#### בית 1
מבית זה פרשה

**אלג'יריה** העפילה לסיבוב הגמר.

#### בית 2

**קמרון** העפילה לסיבוב הגמר.

#### בית 3

**מצרים** העפילה לסיבוב הגמר.

#### בית 4

**ניגריה** העפילה לסיבוב הגמר.

#### בית 5

**חוף השנהב** העפילה לסיבוב הגמר.

#### בית 6

**מרוקו** העפילה לסיבוב הגמר.

#### בית 7

**סנגל** העפילה לסיבוב הגמר.

#### בית 8

**זמביה** העפילה לסיבוב הגמר.

#### בית 9

**גינאה** העפילה לסיבוב הגמר.

### סיבוב הגמר
#### בית 1

**ניגריה** העפילה.

#### בית 2

**מרוקו** העפילה. במהלך הטיסה של זמביה התרסק המטוס של הנבחרת בגבון, וכל שחקני הנבחרת נהרגו. ההתאחדות הזמבית נאלצה להרכיב נבחרת חדשה מן היסוד, וזו החמיצה את המונדיאל בפער של נקודה מהמקום הראשון בבית.

#### בית 3

**קמרון** העפילה.

## הערות שוליים

קטגוריה:מוקדמות המונדיאל
קטגוריה:מונדיאל 1994
קטגוריה:מוקדמות המונדיאל (אפריקה)
מוקדמות מונדיאל 2002 - אירופה

199 נבחרות לאומיות נרשמו ל**[[מוקדמות המונדיאל|מוקדמות]] [[מונדיאל 2002]]**, והתחרו על 32 מקומות בטורניר הגמר.  ו, המארחות, ו, האלופה המכהנת, העפילו אוטומטית והותירו 29 מקומות לשאר הנבחרות.

לאירופה (אופ"א) הוקצו 14.5 מקומות, מתוכם אחד לאלופה צרפת ועל 13.5 המקומות האחרים התחרו 50 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת אסיה.

## מהלך המוקדמות
50 הנבחרות האירופיות שהתחרו על 13.5 מקומות חולקו לחמישה בתים בני 6 נבחרות כל אחד ולארבעה בתים בני 5 נבחרות כל אחד, ובסך הכל לתשעה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל. הנבחרת שסיימה במקום השני בבית 2 הוגרלה לשחק נגד נציגה מאסיה. שמונה הנבחרות האחרות שסיימו במקום השני העפילו לפלייאוף היבשתי. בשלב הפלייאוף הן חולקו לזוגות, ושיחקו אחת נגד השנייה בשיטת בית-חוץ. הנבחרות המנצחות בסיכום שני המשחקים העפילו למונדיאל.

### בית 1

**רוסיה** העפילה ישירות למונדיאל ו**סלובניה** העפילה לפלייאוף היבשתי.

### בית 2

**פורטוגל** העפילה למונדיאל ו**אירלנד** העפילה לפלייאוף הבין-יבשתי מול נציגת אסיה.

### בית 3

**דנמרק** העפילה למונדיאל ו**צ'כיה** העפילה לפלייאוף היבשתי.

### בית 4

**שוודיה** העפילה למונדיאל ו**טורקיה** העפילה לפלייאוף היבשתי.

### בית 5

**פולין** העפילה למונדיאל ו**אוקראינה** העפילה לפלייאוף היבשתי.

### בית 6

**קרואטיה** ו**בלגיה** העפילו למונדיאל. בלגיה גברה 2-0 על צ'כיה סיכום בפלייאוף

### בית 7

**ספרד** העפילה למונדיאל ו**אוסטריה** העפילה לפלייאוף היבשתי.

### בית 8

**איטליה** העפילה למונדיאל ו**רומניה** העפילה לפלייאוף היבשתי.

### בית 9

**אנגליה** העפילה למונדיאל ו**גרמניה** העפילה לפלייאוף היבשתי. ההפסד 1 - 5 של גרמניה לאנגליה ב-1 בספטמבר 2001 היה השני שלה בלבד במהלך מוקדמות המונדיאל. קודם לכן היא השתתפה ב-61 משחקי מוקדמות, בהם עמד מאזנה על 47 ניצחונות, 13 תוצאות תיקו והפסד אחד. גרמניה היא הנבחרת היחידה שהשתתפה בלמעלה מ-20 משחקי מוקדמות והפסידה בפחות מ-3. ההפסד הקודם היה בשטוטגרט ל במוקדמות מונדיאל 1986.

### [[פלייאוף]] יבשתי

**בלגיה** העפילה.

**גרמניה** העפילה.

**סלובניה** העפילה.

**טורקיה** העפילה.

קטגוריה:מוקדמות המונדיאל
קטגוריה:מונדיאל 2002
קטגוריה:תחרויות כדורגל ב-2000
קטגוריה:תחרויות כדורגל ב-2001
קטגוריה:2000 באירופה
קטגוריה:2001 באירופה